हाइवे किनारे रखे पोल, दुर्घटना का अंदेशा
भास्कर न्यूज | बांदीकुई ग्रामीण
बसवाबिजली निगम कार्यालय में कबाड़ भरा होने से यहां आने वाले बिजली के पोल को तहसील प्रशासन ने हाइवे के किनारे पर रख दिया। इससे यहां दुर्घटना की संभावना बनी हुई है। कई बार लोग इस समस्या को लेकर शिकायत कर चुके है।
बसवा में बिजली निगम कार्यालय अलवर - सिकंदरा मेगा हाइवे पर स्थित है। लेकिन निगम कार्यालय में लंबे समय से कबाड़ भरा हुआ है। इससे यहां बिजली के पाेल रखने को जगह भी नहीं है। लेकिन निगम प्रशासन ने इन पोल को इधर उधर नहीं रखकर इन्हे निगम आफिस के सामने मेगा हाइवे के किनारे पर रख दिए। इससे यहां दुर्घटना होने की संभावना बनी रहती है। दो साल पहले दुर्घटना की संभावना को देखते हुए तहसील प्रशासन ने निगम के एक्सईएन, एईएन पीडब्लूडी के अधिकारियों को पत्र भेजकर इन पोल को हाइवे के किनारे से हटाकर दूसरे स्थान पर रखने के निर्देश दिए थे। तहसील ने लिखे पत्र में बताया था कि हाइवे पहले से डबल लेन का है ऐसे में यहां कम जगह होने ऊपर से निगम द्वारा बिजली के पोल रख देने से दुर्घटना की ज्यादा संभावना बनी हुई है। कुछ दिनों तक तो निगम प्रशासन ने यहां से पोल हटा दिए। लेकिन इसके बाद पुन बिजली के पोल को यहां रखना शुरु कर दिया। रात के समय यहां अंधेरा होने से इन पोल से वाहनों के टकराने की संभावना ज्यादा रहती है।
बांदीकुई . बसवा में मेगा हाइवे किनारे पर रखे पोल।
bho_Deva bho_Deva hin_Deva hin_Deva bho_Deva